MILIED 1968 Ta' DWARDU ZARB Ġużċ Galea. Il-borra nieżla sfiq Ksiet kollox bi star abjad, niedi; Il-ksiħ ixoqq il-għadam; U wara l-bieb ta' barra Ir-riħ ivenven. Fil-kamra l-oħra l-mara, IL-MALTI Mitluqa taħt il-firxa Bla ma titħarrek, Tingħi fl-uġigħ tat-tqala, Ħa'ja li tagħli l-ħajja. U jien, Ħosbien u ħiemed, Għalkemm tul ħajti dejjem rajt dawl f'kollox, Jaħbatli nibda nilmaħ Fil-ħin ħabbat il-bieb: Tal-posta kien, U ġabli kartolina B'xewqat ta' sliem mimlija Għalija u għall-familja Li bgħattli int, tal-Malti professur. Kif infissirlek dak li ħasset qalbiżl… Għax ara: din il-biċċa karta Il-baħar qasmet, U issa ġiet fil-ħin Biex lili tfakkar sewwa Li l-ħajja biss sabiħa, U ħbieb fadalli wkoll. Hekk għal darb'oħra jien rajt lil Malta tiegħi, Gżira mimlija xemx, U smajt il-qniepen fiha lħabbru għalenija Il-ferħ li miegħu ġab dan il-Milied. U smajt ukoll fil-għoli l-anġli jħabbru Il-ġieh t'Alla fis-ema, U s-sliem fuq l-art Lil dawk ta' rieda tajba.